paragraph_text: Postoje i četiri kardinalne kreposti: razboritost (ponekad naznačena i kao razlučivost), pravednost, hrabrost (precizirana i kao moralna snaga), te smjernost odnosno umjerenost (prudentia, iustitia, fortitudo, temperantia). S njima su povezane i tri intelektualne kreposti: znanje, mudrost, razboritost (scientia, sapientia, prudentia), kojima netko dodaje i umijeće (ars).